Leldīne - kristīšu svātki, damāruoti senejim latgaļu tautys svātkim, kas simbolizej Jezus Krystus augšanceļšonūs nu myrūnim pa siššonai krystā, kai aizraksteits Jaunajā Testamentā. Tys nūtics trešā dīnā piec Krystus mieršonys (nuovis dīnu skaitūt kai pyrmū dīnu).
Leldīnis svieteišona aizasuoc Lelajā Catūrtdīnē i turpynoj vysu Leldīnis laiku da Krystus īšonys da dabasu svātkim. Lelajā Catūrtdīnē i Pīktdīnē kristīši īt Krysta ceļu. Lelajā Pīktdīnē bazneica nūsacejuse styngru gavieni. Lelajā Sastdīnē leidz ar saulislaidu svietejama Leldīnis nakts. Leldīnis nakts kulminaceja - augšonceļšonuos viests.
Nazcik tautys īrodumi irā izaglobuojušs nu poguonu pavasara atīšonys svātkim i sasalejušs ar Jezus Krystus augšonceļšonuos svātkim, sataisūt myuslaiku latgaļu Leldīnis svātku tradicejis. Senejūs laikūs pavasara atīšona (Leluo dīna) sveiteita, kod dīnys i nakts garums vīnaids (pavasara ekvinokceja) i tys saīt pavasara mieneša 20 ci 21 dīnā.
ltg_Latn ltg_Latn ltg_Latn